钦定古今图书集成/明伦汇编/氏族典/第179卷 > 《廖用贤尚友录》 > 边完
## 钦定古今图书集成/明伦汇编/氏族典/第179卷 > 《廖用贤尚友录》 > 边完

按《杞县志》：“完，字克修，景泰丙子举人，历广西道御史，
尝侍班。宪宗喜其端敏，期其大用。成化中，按直隶，修
理边备，镇定疆场，事竣，绘图以进。帝览大悦曰：‘宜乎
名边完也’。迁山西佥事，以忧去。服阕，升陕西兵备副
使。时寇变，剿杀甚多，朝廷劳以文币。弘治二年，迁云
南参议。”